Ուշագրավն այն է, որ ավանդների աճը հիմնականում պայմանավորված է ոչ ռեզիդենտ ավանդատուների գործոնով։ Մայիսի ընթացքում ոչ ռեզիդենտների ավանդներն աճել են 68.4 մլրդ դրամով և կազմել 541.2 մլրդ դրամ, ինչը բարձր է մարտի վերջի ցուցանիշից։ Այսինքն, ոչ ռեզիդենտների գծով ավանդները ոչ միայն վերականգնվել են, այլ անգամ գերազանցել նախահեղափոխական մակարդակը։ Աճը գրեթե ամբողջությամբ պայմանավորված է արտարժութային ավանդների աճով։